[{"text_idx": "#000011", "text": "Johnny Williams yn edrych ymlaen at yr her yn erbyn Leinster"}, {"text_idx": "#000013", "text": "Dywedodd Johnny WIlilams bod bois y Scarlets yn benderfynol i gywiro\u2019r camgymeriadau o benwythnos diwethaf yn ystod y ge\u0302m yn erbyn Munster."}, {"text_idx": "#000014", "text": "Mae\u2019r Scarlets i chwarae yn erbyn y pencampwyr Leinster yn stadiwm RDS yn Nulyn am y drydedd rownd o\u2019r Bencampwriaeth Rygbi Unedig ar Ddydd Sadwrn, gan obeithio i ddod no\u0302l o\u2019r golled 41-13 o benwythnos diwethaf ym Mharc y Scarlets."}, {"text_idx": "#000015", "text": "\u201cFel chwaraewyr rydym yn gwybod nad oedd hynny yn ddigon da; rydym yn gwybod beth oedd yn wael a beth oedd yn dda, ac ar y diwrnod nad oedd llawer o bethau da,\u201d dywedodd Williams."}, {"text_idx": "#000017", "text": "\u201cRydym yn ymwybodol o\u2019r sialens, ac beth yw eu cryfderau. Bydd nifer o chwaraewyr rhynwladol gyda nhw fel Sexton, Henshaw, Ringrose. Fel wedais i, bydd hi\u2019n heriol iawn ond rydym yn edrych ymlaen at hynny.\u201d"}, {"text_idx": "#000018", "text": "Ychwanegodd Williams: \u201cMae pob ti\u0302m yn mynd trwy cyfnodau anodd, ac rydym ni fel grwp yn teimlo ein bod yn dechrau codi eto ac os ydym yn perfformio ar ein gorau ar Ddydd Sadwrn, bydd gennym y cyfle gorau i droi Leinster drosodd.\u201d"}, {"text_idx": "#000019", "text": "Dychwelodd Williams o anaf i\u2019w ysgwydd yn ystod yr hanner cyntaf r Ddydd Sadwrn fel eilydd i Scott Williams."}, {"text_idx": "#000020", "text": "Roedd hyn i ddigon i berswadio prif hyfforddwr Cymru Wayne Pivac i\u2019w ddewis fel un o\u2019r 10 Scarlets yng ngharfan Cymru ar gyfer cyfres yr Hydref."}, {"text_idx": "#000022", "text": "\u201cRoedd yr anaf yn lletwith iawn ac mae\u2019r chwe mis diwethaf wedi bod yn anodd, ond mae chwarae o flaen cefnogwyr ac fy nheulu unwaith eto yn deimlad anhygoel. Dyna beth sy\u2019n bwysig i mi.\u201d"}]